Куўшынаўскі раён

Куўшынаўскі раён — адміністрацыйна-тэрытарыяльная адзінка (раён) і муніцыпальнае утварэнне (муніцыпальны раён) на захадзе цэнтральнай часткі Цвярской вобласці Расіі.

Адміністрацыйны цэнтр — горад Куўшынава.

 Геаграфія 
Раён раразмешчаны ў сярэдняй частцы вобласці, на паўночны захад ад Цвяры і мяжуе:
 на поўначы — з Фіраўскім і Вышневалоцкім раёнамі,
 на ўсходзе — з Таржоцкім раёнам,
 на поўдні — са Старыцкім раёнам,
 на захадзе — з Селіжараўскім і Асташкаўскім раёнамі.
Плошча 1874 км².

Асноўныя рэкі — Асуга, Цна, Поведзь, Негач, Прачыста-Каменка і Вялікая Коша.

 Гісторыя 
У 1920 гадах адбылося ўзбуйненне валасцей Наваторжскага павета Цвярской губерні: былі ўтвораны Баркоўская і Тысяцкая (з цэнтрам у пасёлку Куўшынава) воласці. У 1929 быў утвораны Каменскі раён з цэнтрам у пасёлку  Куўшынава, які ўваходзіў у Заходнюю, а з 1935 года — у Калінінскую вобласці.

10 мая 1930 года з Каменскага раёна ў Наваторжскі раён Цвярской акругі Маскоўскай вобласці былі перададзены Таложанскі і Цімафееўскі сельсаветы.Справочник по административно-территориальному делению Московской области 1929—2004 гг.. — М.: Кучково поле, 2011. — 896 с. — 1500 экз. — ISBN 978-5-9950-0105-8.

У 1963 годзе раён быў далучаны да Таржокскага, а ў 1965 адноўлены пад назвай Куўшынаўскі раён.

 Насяленне 
Па дадзеных перапісу 2002 года насяленне склала 17 847 жыхароў.

 Эканоміка 
Эканоміка раёна па стану на 2008 год у цэлым знаходзіцца ў стагнацыі, хоць асобныя прадпрыемствы на тэрыторыі раёна, у асноўным лесанарыхтоўчага і апрацоўчага профілю, працуюць цалкам паспяхова.

 Культура 
У горадзе Куўшынава ёсць краязнаўчы музей.

На тэрыторыі раёна, у 28 км ад Куўшынава знаходзіцца гісторыка-прыродны запаведнік Прамухіна, які з’яўляецца радавым маёнткам Бакуніных. Тут нарадзіўся і правёў свае раннія гады вядомы рускі рэвалюцыянер, ідэолаг анархізму Міхаіл Аляксандравіч Бакунін. Пры сярэдняй школе сяла Прамухіна, якая размяшчаецца на тэрыторыі былой сядзібы Бакуніных, у наш час ёсць музей Бакуніных.

 Славутасці 
 Куніна (Баранава гара) (39 км ад Таржка).
 Царква ў маёнтку Палтарацкіх, пабудованая па праекту В. П. Стасава (1831 год).
 Старажытны рэліктавы лес.

 Спасылкі 
 Сайт раённай адміністрацыі
 Гістарычная даведка 
 Эканамічная даведка 
 Сайт аб Кувшиновском раёне і горадзе Кувшиново 
 Раён на архіўных і сучасных картах 

Катэгорыя:Раёны Цвярской вобласці